Sojuz TM-33

Sojuz TM-33 () bol ruský pilotovaný kozmický let v rámci programu Sojuz. Sojuz TM-33 vyštartoval 21. októbra 2001 z kozmodrómu Bajkonur k Medzinárodnej vesmírnej stanici (ISS). Hlavným cieľom letu bola výmena lode Sojuz TM-32 na stanici ISS, kde slúžila ako záchranná loď. Tento typ letu sa niekedy označuje ako Taxi Mission. Posádka, ktorá odštartuje v novej lodi, sa po niekoľkých dňoch pobytu na stanici vráti späť na Zem v starej lodi. Tentoraz však bol súčasťou náplne letu aj súbor experimentov v rámci francúzsko-ruského programu Andromeda. Sojuz TM-33 potom zostal u ISS ako záchranná loď až do mája 2002, kedy sa s ním vrátili späť na Zem Jurij Gidzenko, Roberto Vittori a Mark Shuttleworth, ktorý sa stal druhým vesmírnym turistom a prvým Afričanom vo vesmíre.

Posádka

Štart 
  Viktor Afanasiev – (4)
  Claudie Haigneréová – (2), ESA
  Konstantin Kozejev – (1)

Pristátie 
  Jurij Gidzenko – (3)
  Roberto Vittori – (1), ESA
  Mark Shuttleworth – (1), vesmírny turista

Opis misie 
Išlo o 14. pilotovaný let k Medzinárodnej vesmírnej stanici. Na palube pristál vesmírny turista Mark Shuttleworth.

Galéria

Pozri aj 
 Medzinárodná vesmírna stanica
 Zoznam pilotovaných letov k ISS

Iné projekty

Externé odkazy 
 Katalóg družíc Space
 Na webe MEK-Kosmo

Zdroj 
 

Kozmické lode Sojuz